አወዛጋቢው ዶናልድ ትራምፕ ለማስመሰል ያህል በሶሪያ የአየር ኃይል ሠፈር ላይ በአንድ ወቅት ሚሳይሎች ቢያዘንብም፣ አሁን ደግሞ ሶሪያን ፈጽሞ ረስቷል እየተባለ ነው፡፡ የበሽር አል አሳድ መንግሥት በኬሚካል በርካታ ዜጎቹን እየፈጀ ከቃላት ያለፈ ምንም ዓይነት ዕርምጃ አለመውሰዱ ተወስቷል፡፡ ሌላ ቀርቶ አይኤስን ሲዋጉ የነበሩ አማፂያን የአቅማቸውን ያህል ቢፍጨረጨሩም አሜሪካ ግን ረስታቸዋለች የሚሉ አሉ፡፡ በመካከለኛው ምሥራቅ በተለይ በኢራቅ አይኤስን ለማስወገድ አሜሪካ የተጫወተችውን ሚና ሩብ ያህል በሶሪያ ባለመወጣቷ በሩሲያ ብልጫ ተወስዶባታል ሲሉም የፖለቲካ ተንታኞች ይናገራሉ፡፡ የዶናልድ ትራምፕ ረብ የለሽ ፖለቲካና የውጭ ፖሊሲ ሩሲያን እያገነናት ነው ሲሉም ያክላሉ፡፡
